Fra begravelsen
Fra begravelsen
**Jerzy Popiełuszko** (født 14. september 1947 i Okopy nær Suchowola i Polen som **Alfons Popiełuszko**, død 19. oktober 1984 ved Włocławek) var en polsk katolsk prest som var aktiv i Solidaritet-bevegelsen, og som ble myrdet av Służba Bezpieczeństwa, det kommunistiske hemmelige politiet.

Liv og virke
------------

### Bakgrunn

Han var sønn av Marianna og Wladyslaw som oppdro ham i den katolske tro og som polsk patriot. Da han var ferdig med skolen i 1965 begynte han på presteseminaret i Warszawa og innledet sine teologiske studier.

### Prest

Etter å ha avtjent en militærtjeneste i en spesialenhet for prestestudenter, hvor myndighetene gjorde alt for å undergrave prestestudentenes tro og moral, fikk han fortsette studiene og ble presteviet 28. mai 1972 av kardinal Stefan Wyszyński, erkebiskop av Warszawa og polsk primas. Som prest virket han først i menighetene i Zabki, Anin, Zoliborz i Warszawa og ved katedralen i Warszawa.

Jerzy Popiełuszko var en karismatisk prest som først arbeidet som sjelesørger for stålarbeiderne i Warszawa. Han var en kompromissløs antikommunist, og i sine prekener kritiserte han kommunistregimet og oppfordret folk til å protestere mot undertrykkelsen. Den katolske kirke var på denne tiden den eneste organisasjonen som til en viss grad kunne ytre kritikk noenlunde åpent. Popiełuszkos prekener ble kjent i hele Polen for sin kompromissløse holdning mot regimet. Sikkerhetspolitiet forsøkte flere ganger å true ham til taushet. Da det ikke lyktes ble han arrestert i 1983, men løslatt etter at kirken grep inn. 

### Drap, etterspill

Tre offiserer fra den polske sikkerhetstjenesten bortførte ham 19. oktober 1984 og torturerte ham til døde. Liket ble dumpet i et vannreservoar ved Włocławek, og ble funnet 30. oktober samme år.

Gjerningsmennene ble oppdaget, fordi Popiełuszkos sjåfør klarte å flykte, og merket seg bilnummeret. Saken førte til en oppbragt offentlighet, og general Wojciech Jaruzelskis regjering valgte å stille de tre offiserene for retten. Retten slo imidlertid fast at de tre hadde handlet på eget initiativ og uten ordrer fra høyere hold. I 2004 ble det funnet dokumenter som viste at Jaruzelski i 1984 mistenkte sin innenriksminister Mirosław Milewski for å ha gitt ordre til drapet. Milewski hadde imidlertid sterk støtte i den russiske etterretningstjenesten KGB.

Popiełuszko ble i 2009 posthumt tildelt Den hvite ørns orden av Polens president.

I Norge har polske katolikker reist en byste av Popiełuszko på Mariaholm kurs- og konferansesenter ved Øyeren.

Helligkåring
------------

Popiełuszko ble saligkåret av den katolske kirke som martyr 6. juni 2010 i Warszawa.

13. september 2015 ble det meldt at en plutselig og varig helbredelse i september 2012 av en leukemisyk pasient kan bli godkjent som et mirakel og danne grunnlaget for hans helligkåring

I populærkulturen
-----------------

I 1988 laget Agnieszka Holland filmen *To Kill a Priest*, basert på hans liv.

I 2009 laget Rafał Wieczyński filmen *Popiełuszko* Arkivert 9. august 2013 hos Wayback Machine..

Referanser
----------

1. 1 2   Internetowy Polski Słownik Biograficzny, Internetowy Polski Słownik Biograficzny ID jerzy-aleksander-popieluszko-1947-1984-blogoslawiony-ksiadz-wiesz, oppført som Jerzy Aleksander Popiełuszko[Hentet fra Wikidata]
2. 1 2   Ökumenisches Heiligenlexikon, oppført som Jerzy Popieluszko, Ökumenisches Heiligenlexikon ID J/Jerzy\_Popieluszko.html[Hentet fra Wikidata]
3. ↑   GCatholic.org, GCatholic person ID 68587[Hentet fra Wikidata]
4. ↑   Find a Grave, oppført som Jerzy Popieluszko, Find a Grave 11293557, besøkt 9. oktober 2017[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑   Munzinger Personen, oppført som Jerzy Popieluszko, Munzinger IBA 00000017495, besøkt 9. oktober 2017[Hentet fra Wikidata]
7. 1 2 3  «Den salige Jerzy Popieluszko (1947-1984)». Katolsk informasjonstjeneste. 1. juli 2010. Besøkt 13. september 2015.
8. ↑  Lista osób odznaczonych przez Lecha Kaczyńskiego Arkivert 4. mars 2016 hos Wayback Machine. oversikt over ordensutnevnelser til Den hvite ørns orden i Lech Kaczyńskis presidentperiode.
9. ↑  «Frankrike: Uforklarlig helbredelse han føre til helligkåring av den salige Jerzy Popieluszko». Katolsk informasjonstjeneste. 13. september 2015. Besøkt 13. september 2015.

Eksterne lenker
---------------

* (pl) Offisielt nettsted Rediger på Wikidata

* (en) Jerzy Popiełuszko – kategori av bilder, video eller lyd på Commons Rediger på Wikidata

* (en) Jerzy Popiełuszko – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii **·** Munzinger (iba) **·** MusicBrainz
 |